**Eesti Anestesioloogide Seltsi juhatuse koosolek 30.08.2024**

Osalejad: Veronika Reinhard, Mari-Liis Ilmoja, Kerli Vijar, Hans Erik Ehrlich, Kaire Pakkonen, Mihkel Viru, Maarja Hallik.

Juhatas: Veronika Reinhard

Protokollis: Maarja Hallik

Koosoleku algus kell 15:25

Päevakord:

1. Kiire kokkuvõte hommikupoole toimunud arenguseminarist ja juhatuse järgnevad tegevused seoses sellega. Otsustasime koostada arengukava aastani 2035, võttes arvesse praegust parimat teadmist Eestis tervishoius toimuvate arengute osas. Arenguseminar möödus aktiivses töises meeleolus. Olulisi teemasid, mille tuleviku üle arutleda, oli. Kogu arengukava sisu ei jõutud veel läbi arutada, mistõttu planeeriti järgmine seminar 14.-15.11. Arutelu tulemused on kirjas eraldi dokumendis – arengukava mustand.
2. Seltsi juhatuse liikmete arv, Juri tegevuste ülevõtmine.
	1. Teeme üldkoosolekule ettepaneku, et Mihkel Viru saab juhatuse seitsmendaks liikmeks.
	2. BaltAnestIC veebilehe üleandmine leedukatele – Hans.
	3. BaltAnestIC korralduse osas esindab meid Veronika.
	4. Balti regionaalanesteesia seltsi juhatusse pakkuda keegi Eestist. Maarja uurib välja, kes Eestist on ESRA liikmed ja pakume seda kõigepealt neile. Peale koosolekut selgus, et Dmitri Stepanov on nõus olema Eesti esindaja BSRA tiimis.
3. Uus residentide esindaja Seltsi juhatusse – ootame mõtteid Mihklilt. Mihkel on veel resident kuni novembrini ja saab jätkata juhatuse juures residentide esindajana kuni novembri koosolekuni. Enne novembri koosolekut selgitab Mihkel välja kandidaadi/kandidaadid ja saame otsustada 14.11 koosolekul.
4. Eelmise koosoleku otsuste/lahtiste otsade meeldetuletamine ja protokolli kinnitamine
	1. EBA esindaja (Mihkel) – Mihkel on nõus. Mihkel uurib Liivilt, mis peab selleks tegema. Oleme nõus seltsile võtma kohustuse tasuda lähetuskulud kaks korda aastas. Kui Liivilt infot ei saa, siis Maarja uurib, kuidas esindajat muuta.
	2. Lasteanesteesia käsiraamat (pdf, müügireklaam Seltsi kodulehel) – Veronika ei ole jõudnud Riste käest pdfi küsida, võtab uuesti plaani. Veronika küsib Kiirabiliidust, kes tahab raamatut osta. Kodulehele paneme välja reklaami, et raamatut saab osta.
	3. Kas lasteanesteesia seminari lektorid said oma kulud kaetud? Korras.
	4. Tervisekassa hinnakirja koodid:
		1. Tervisekassale antibiootikumide taotlus uuesti sisse anda – kaasame infektsioonhaiguste seltsi, et taotlus Tervisekassale uuesti esitada.
		2. Midline taotlus Mari-Liis, Maarja, keegi TÜKist. Maarja saadab TÜKist saadud juhendi ka teistele edasi, uurime, kes TÜKist saaks olla taotluse koostamise tiimis.
		3. Valuraviprotseduurid epiduraalblokaadid jms. Kaire: nende taotlustega tegelevad valuraviarstid.
		4. MET-ile Tervisekassa hinnakirja koodi taotlus. Sellega on tegelenud PERHis Hans, Kairi ja Olga. Tekkinud on küsimus, kuidas seda kodeerida, kui samadel inimestel on samal ajal muid tööülesandeid.

Taotluste esitamise tähtaeg Tervisekassale on 30. november.

* 1. Pühajärve talvepäevade majutusprobleem, GMP hotellis kohti sellel nädalavahetusel ei ole saada. Vaatasime ka Neitsijärve majutust, aga see hästi ei sobi. Otsustasime jääda Pühajärve ja piiratud kohtade arvu juurde.
	2. Küsitlus seltsi liikmete hulgas, mida seltsilt oodatakse – Kerli otsib eelmise küsitluse ülesse, vaatab üle ja teeb uue küsitluse esialgse versiooni ja saadab juhatuse liikmetele laiali.
	3. Seltsi liikmete teavitamine ravijuhendite koostamisest erinevates haiglates – Veronika saadab infokirja Kliinikute juhtidele ja osakonnajuhatajatele.
1. Juhatuse liikmete vahepealsed tegevused seoses seltsiga
	1. Leinalaagri külastus – Kaire soovitab leinalaagrit edasi toetada, vabatahtlikud, kes seda korraldavad, on hästi toredad. Lapsed satuvad leinalaagrisse psühholoogide kaudu.
	2. Kerli käis NASCi koosolekul. Simulatsioonitöögrupis mured sarnased – kuni COVIDini oli palju õhinapõhisust, mis on nüüdseks otsa saanud.
2. Pädevused
	1. Margus Maser – anname pädevuse 5 aastaks
	2. Ivan Pertsev – anname pädevuse 5 aastaks

Maarja saadab pädevustunnistused.

1. Pädevusmudeli väljatöötamise töörühm (Neve, Kaire, Rein, Kairi Marie, Kerli, Mari-Liis) – mõtisklevad edasi.
2. Sügisüritus gastroenteroloogidega 15.11.2024 – Türi Kultuurimaja, toitlustusega on hange pooleli. Veronika ei ole rääkinud Karin Kulliga – kava veel ei ole kokku lepitud. Kava koostamine enne 15. septembrit. Maarja saadab listi ja firmadele, Hans toetajaliikmetele.
3. Kevadüritus – anesteesiaõdede ja operatsiooniõdedega ja kirurgidega ajaliselt kooskõlastada. Andrei Uksovi käest küsib Veronika, millal oleks hea kevadüritust teha.
4. Juri Karjagini hauaplatsi eest tasub Eesti Anestesioloogide Selts. Perekonnale annab sellest otsusest teada Kerli.
5. Meditsiinifirmad on avaldanud soovi Juri perekonda rahaliselt toetada. Soovitame neil võimalusel toetus maksta otse Juri perekonnale.
6. Juri Karjagini nimelise stipendiumi loomine, sellega koos ka teiste koolitustoetuste reglemendi ülevaatamine. Mari-Liis tegeleb.
7. e-õppe keskkonna pakkumine Andrus Lombi poolt. Meditsiinialase täiendõppe portaal. Hans tutvustab talle edastatud esitlust teenusest. Otsustasime, et EAS ei ole selle teenuse sihtrühm.
8. Uue koosoleku aeg – 14.11 kell 15 enne arenguseminari Hindreku talus. Maarja broneerib koha.

Koosoleku lõpp kell 18:00.